РЕПУБЛИЧКОЈ ИЗБОРНОЈ КОМИСИЈИ
Краља Милана 14
11000 Београд
преко
(ЛОКАЛНЕ) ИЗБОРНЕ КОМИСИЈЕ __________________________
(назив општине/града)
ПОДНОСИЛАЦ ПРИГОВОРА:
Име и презиме: ______________________________________________
ЈМБГ: _______________________________________________________
Место и адреса пребивалишта: _________________________________
Телефон: ___________________________________________________
Е-mail: _____________________________________________________

П Р И Г О В О Р
против решења Изборне комисије ____________________________,
број __________ од __________ године због одбијања/одбацивања захтева за поништавање гласања на бирачком месту број _________ у __________________________
Подносилац је, као бирач уписан у извод из бирачког списка за бирачко место број _________ у ________________________, дана __________ године поднео захтев за поништавање гласања на наведеном бирачком месту, на основу члана 148. став 2. Закона о избору народних посланика.
Захтев је поднет због тога што је подносилац: (изабрати одговарајућу опцију, остало обрисати)
☐ неосновано спречен да гласа;
☐ изложен повреди права на слободно гласање;
☐ изложен повреди права на тајно гласање;
односно због више наведених повреда, како је детаљно описано у захтеву за поништавање гласања.

Оспореним решењем број __________ од __________ године, Изборна комисија __________________________ је: (изабрати одговарајући одговор, остало обрисати)
☐ одбацила захтев;
☐ одбила захтев.
Против наведеног решења подносилац, у законском року, изјављује овај приговор.
Чланом 147. Закона о избору народних посланика прописано је да су правна средства у спровођењу избора захтев за поништавање гласања на бирачком месту, приговор и жалба.
Чланом 148. став 2. Закона прописано је да бирач може у року од 72 часа од затварања бирачког места поднети захтев за поништавање гласања на бирачком месту на којем је уписан у извод из бирачког списка ако га је бирачки одбор неосновано спречио да гласа или ако му је на бирачком месту повређено право на слободно и тајно гласање.
Чланом 154. Закона прописано је да против решења којим је одбачен или одбијен захтев за поништавање гласања на бирачком месту подносилац захтева може поднети приговор Републичкој изборној комисији у року од 72 часа од објављивања тог решења на веб-презентацији, и да се тај приговор подноси преко локалне изборне комисије.
Овај приговор је благовремен и допуштен.
Подносилац је на дан гласања приступио бирачком месту број _________ у __________________________.
Подносилац је био уписан у извод из бирачког списка за наведено бирачко место.
На бирачком месту дошло је до следећег: (описати шта се тачно догодило/преписати из тачке 3. захтева)





Конкретна радња, односно пропуст којим је подносиоцу онемогућено остваривање изборног права састојао се у томе што: (описати шта се тачно догодило/преписати из тачке 4. захтева)



Радњу/пропуст је предузео:

у време:

Подносилац је ове околности детаљно навео већ у захтеву за поништавање гласања, који чини саставни део овог приговора.
*(Изабрати одговарајући одговор, остало избрисати.) 
IV ПОВРЕДА ПРАВА НА ГЛАСАЊЕ
1. Повреда члана 85. Закона о избору народних посланика
Чланом 85. Закона прописано је да бирач гласа на бирачком месту на којем је уписан у извод из бирачког списка, уз изузетак гласања ван бирачког места у случајевима предвиђеним законом.
Подносилац је био уписан на наведеном бирачком месту, али му гласање није омогућено.
На тај начин је, поред повреде правила из члана 85, непосредно повређено и право подносиоца из члана 148. став 2. Закона, јер је неосновано спречен да гласа.
2. Повреда члана 93. Закона о избору народних посланика
Чланом 93. Закона прописано је да бирачки одбор уручује гласачки листић бирачу за којег је утврђено да није гласао на другом бирачком месту, којем је утврђен идентитет увидом у личну карту или другу одговарајућу јавну исправу са фотографијом и ЈМБГ и који је уписан у извод из бирачког списка.
У конкретном случају подносилац је:
· био уписан у извод из бирачког списка;
· приступио бирачком месту;
· ставио на увид одговарајућу јавну исправу;
· био спреман да гласа,
али му гласачки листић није уручен/није му омогућено да гласа.
Уколико су испуњени наведени законски услови, бирачки одбор није имао законски основ да подносиоцу ускрати гласање.
3. Повреда члана 96. Закона – гласање ван бирачког места
Уколико се конкретни случај односи на гласање ван бирачког места, подносилац истиче да је благовремено обавестио локалну изборну комисију, односно бирачки одбор да жели да гласа ван бирачког места.
Члан 96. Закона прописује да бирач који услед тешке болести, старости или инвалидитета није у могућности да гласа на бирачком месту може да гласа ван бирачког места, на подручју које обухвата то бирачко место, ако о томе благовремено обавести надлежни орган.
У конкретном случају:
Датум и време пријаве: _________________________________________
Начин пријаве: ________________________________________________
Коме је пријава поднета: ______________________________________
Подносилац је уредно и благовремено пријавио да жели да гласа ван бирачког места, али:


И поред благовремене пријаве, гласање није спроведено.
Према члану 96. Закона, бирачки одбор одређује своја три члана који одлазе код бирача који гласа ван бирачког места, утврђују његов идентитет, врше проверу УВ-лампом и предају му потврду о изборном праву.
Уколико ово није учињено, подносиоцу је фактички онемогућено остваривање изборног права.
4. Повреда члана 97. Закона – гласање уз помоћ помагача
Уколико се конкретни случај односи на гласање уз помоћ помагача, подносилац истиче да члан 97. Закона даје бирачу који услед неписмености, слабовидости, инвалидитета или другог разлога није у стању да сам попуни гласачки листић право да гласа уз помоћ помагача којег сам одреди.
Подносиоцу је ово право било ускраћено тако што:


На тај начин подносилац није био само изложен неправилности у поступку, већ му је непосредно онемогућено да оствари своје изборно право.
V ПОВРЕДА ПРАВА НА СЛОБОДНО ГЛАСАЊЕ
Чланом 2. Закона прописано је да су избори за народне посланике слободни и непосредни, а гласање тајно и лично.
Поред тога, члан 4. Закона изричито прописује да је бирач слободан да одлучи хоће ли гласати и како ће гласати и да нико нема право да га спречава или приморава да гласа, нити да од њега тражи да се изјасни за кога је гласао.
У конкретном случају:



Описаним поступањем подносиоцу није омогућено да слободно изрази своју изборну вољу.
VI ПОВРЕДА ЧЛАНА 95. ЗАКОНА – ПОСЕБНА ЈЕМСТВА СЛОБОДНОГ И ТАЈНОГ ГЛАСАЊА
Уколико се конкретни случај односи на неку од повреда из члана 95. Закона, подносилац посебно указује на следеће:
а) сугерисање за кога да гласа
На бирачком месту је:


чиме је повређена забрана прописана чланом 95. Закона.
б) покушај да друго лице гласа уместо подносиоца


чиме је повређено правило из члана 95. да није дозвољено да једно лице гласа уместо другог.
в) повреда тајности гласања


Подносиоцу није обезбеђена могућност да гласа иза паравана на начин којим се обезбеђује потпуна тајност гласања.
г) захтевање да подносилац открије за кога је гласао


Оваквим поступањем повређено је право подносиоца на тајно гласање, као и изричита гаранција из члана 4. Закона.
VII ОКОЛНОСТИ ОД ЗНАЧАЈА ЗА ПОСТУПАЊЕ ПО СЛУЖБЕНОЈ ДУЖНОСТИ
Подносилац је у свом захтеву указао и на околности које могу бити од значаја за примену чл. 115. и 116. Закона о избору народних посланика.
Подносилац посебно указује на:
☐ околности из члана 115. Закона;
☐ околности из члана 116. Закона.
У конкретном случају ради се о следећим околностима:



Уколико се увидом у изборни материјал потврде наведене околности, надлежни орган је дужан да примени одговарајуће одредбе Закона.
Подносилац предлаже да Републичка изборна комисија изврши увид у: *(Изабрати одговарајући одговор, остало избрисати.) 
1. захтев за поништавање гласања од __________ године;
2. оспорено решење број __________ од __________ године;
3. записник о раду бирачког одбора;
4. извод из бирачког списка;
5. изборни материјал са наведеног бирачког места;
6. документацију која потврђује пријаву за гласање ван бирачког места, уколико је то релевантно;
7. фотографије, видео и аудио записе;
8. изјаве сведока;
9. друге доказе:
Имајући у виду све наведено, на основу чл. 147, 148, 149, 154. и 155. Закона о избору народних посланика, подносилац предлаже да Републичка изборна комисија усвоји овај приговор и: 
1. ПОНИШТИ РЕШЕЊЕ Изборне комисије __________________________, број __________ од __________ године и/или;
2. МЕРИТОРНО УСВОЈИ ЗАХТЕВ ПОДНОСИОЦА ЗА ПОНИШТАВАЊЕ ГЛАСАЊА И ПОНИШТИ ГЛАСАЊЕ НА БИРАЧКОМ МЕСТУ БРОЈ _________ У __________________________;
[bookmark: _GoBack]или, уколико оцени да за мериторно одлучивање нису испуњени услови, и/или
3. ВРАТИ ПРЕДМЕТ НА ПОНОВНО ОДЛУЧИВАЊЕ надлежној локалној изборној комисији, уз налог да правилно и потпуно утврди чињенично стање и оцени све наводе и доказе подносиоца.
У ____________________, дана _______________ 2026. године
                                                                                                                 ПОДНОСИЛАЦ ПРИГОВОРА

                                                                                                                    име, презиме и потпис
Прилози:
1. оспорено решење;
2. захтев за поништавање гласања;
3. докази наведени у захтеву;
4. други докази.

